Ditsem Nuus - China stop aanlynverkope van Bybels
► Terrorisme bars los in Mpumalanga en Limpopo met drie plaasaanvalle die afgelope naweek: Saterdagaand op plaas in Roodepoort-gebied naby Warmbad, man (61) onder die ken doodgeskiet en vrou (55) in bors gewond, name nog nie bekend; ook Saterdagaand Gert Kruger (81), sy vrou Rita (71) en dogter Marietjie (45) op hul plaas buite Marble Hall deur vier gewapende rowers oorval, ernstig aangerand en beroof; derde voorval Sondagoggend op plaas naby Waterval-Boven, ses aanvallers oorval David Hempson (72), aangerand en beroof ► Vir diepgaande ontleding deur swart navorser Cristopher Gumbi aan Universiteit van Limpopo oor aard en sielkunde van plaasaanvalle, volg hierdie skakel ► Vroeër Woensdag 10 April 19 oorrompel drie gewapende mans 53-jarige vrou en haar kinders in hul huis in Uitenhage, bind hulle vas en roof klere, selfone, juweliersware, ŉ skootrekenaar en kontant ► Volgens berig in The Zimbabwe Mail het China verlede jaar grond-tot-lug missiele (SAM) in Zimbabwe geïnstalleer en is China op die punt om ŉ geheime ondergrondse militêre basis in Zimbabwe te bou en van hul elite spesmagte in Zimbabwe te stasioneer – volg hierdie skakel vir meer inligting ► Rapport en City Press berig dat adjunk-pres. David Mabuza, Minister van Minerale Bronne Gwede Mantashe en ANC verkiesingshoof Fikile Mbalula, onder die top ANC-leiers wat volgens hul eie “Integriteitskomitee” onbevoeg is om in die Parlement te dien ► Sasol open nuwe Impumelelo Steenkoolmyn van R5,6 miljard naby Balfour, Mpumalanga, kan 10,5 miljoen ton steenkool per jaar lewer en het 1 760 mense in diens ► Franco Smith, afrigter van Cheetahs, aangestel as nuwe hoofafrigter van Italië vanaf Januarie 2020 ► Blitsbokke staan uit die as op en wen internasionale Sewestoernooi in Singapoer deur Fidji in eindstryd met 20 – 19 te klop – nadat hulle rustyd 0 – 19 agter was ► Australiese agterspeler Israel Folau, voorste drie-drukker in Super14-reeks en op R21 miljoen per jaar besbetaalde rugbyspeler in die wêreld, met skorsing gedreig uit alle rugby omdat hy as Christen sê dat homoseksueles hel toe gaan ► In gholf sprokiesverhaal toe legendariese Tiger Woods ná 14 jaar weer major gholftitel wen met oorwinning afgelope naweek in 83ste Amerikaanse Meesterstoernooi te Augusta, Georgia ►
Die tydskrif Juig! berig dat daar in China skielik nie meer Bybels via die Internet te koop is nie, omdat die regering sogenaamd ‘n nuwe vertaling wil hê wat hulle as geskik ag. ‘n Paar Nederlandse sendelinge in die land het die afgelope dae probeer om hul voorraad Bybels aan te vul, maar was onsuksesvol.
Die nuwe maatreël word as in pas beskou met die beleid van pres. Xi Jinping, wat godsdiensvryheid wil inperk en nie meer buitelandse invloed wil duld nie. Na berig word gaan die Chinese Ministerie van Godsdienstige Sake hom oor die volgende vyf jaar beywer vir ‘n nuwe vertaling en interpretasie van die Bybel wat “beter pas by die Chinese konteks, sosialisme en Chinese tradisie.”
Skole Wêreldbeker: Jonges wys hoe